**Skaidrojums par siltumenerģijas tarifu decembra mēnesi:**

Lai sniegtu papildu atbalstu mājsaimniecībām, valdība apstiprināja EM piedāvājumu diferencēt centralizētās siltumapgādes atbalstu - centralizētās siltumapgādes tarifu no 68 - 150 eiro par MWh valsts kompensēs 50% apmērā, savukārt no tās daļas, kas pārsniedz 150 eiro par MWh, valsts kompensēs 90%. Atbalsts mājsaimniecībām tiks piešķirts automātiski un tiks administrēts no SIA “Ikšķiles mājas” puses. Atbalsta periods - no 2022.gada 1. oktobra līdz 2023. gada 30. aprīlim.

Decembra siltumenerģijas tarifs ir **312.16** eiro par MWh, tad:

1. 312.16 - 150 = 162.16; 162.16 x 0,9 = 145.94 eiro/MWh kompensēs valsts (90% kompensācija virs 150 eiro/MWh);
2. 150 - 68 = 82; 82 x 0,5 = 41 eiro/MWh kompensēs valsts (50% kompensācija no 68 līdz 150 eiro/MWh);
3. 145.94 + 41 = 186.94 eiro/MWh ir kopējā valsts kompensācija, ja tarifa likme ir 312.16 eiro/MWh. Galalietotājs tā rezultātā maksās tarifu 312.16 – 186.94 = **125.22 eiro/MWh.**